**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS MERO VYTAUTO GRUBLIAUSKO DELEGAVIMO Į IŠORINIO KLAIPĖDOS VALSTYBINIO JŪRŲ UOSTO PLĖTROS PROJEKTO ĮGYVENDINIMO KOMISIJĄ“ PROJEKTO**

1. **Projekto rengimą paskatinusios priežastys.**

Lietuvos Respublikos susisiekimo ministerija (toliau – Susisiekimo ministerija) rengia Lietuvos Respublikos Vyriausybės nutarimo dėl Išorinio Klaipėdos valstybinio jūrų uosto plėtros projekto įgyvendinimo komisijos (toliau – Komisija) sudarymo projektą. 2017 m. lapkričio 2 d. gautas Susisiekimo ministerijos raštas „Dėl merų delegavimo“, kuriuo prašoma pateikti dokumentą, nurodantį, kad savivaldybės taryba į Komisiją deleguoja Klaipėdos miesto savivaldybės merą. Vadovaujantis Lietuvos Respublikos Vyriausybės įstatymo 27 straipsnio 5 dalimi, Vyriausybės komisijos gali būti sudaromos iš savivaldybių institucijų atstovų, deleguojamų savivaldybių tarybų. Atsižvelgiant į tai, siekiant deleguoti Klaipėdos miesto savivaldybės merą Vytautą Grubliauską į Komisijos sudėtį, būtina priimti atitinkamą Klaipėdos miesto savivaldybės tarybos sprendimą.

**2. Sprendimo projekto tikslas ir uždaviniai.**

Sprendimo projektu siekiama teisės aktų nustatyta tvarka deleguoti Klaipėdos miesto savivaldybės merą Vytautą Grubliauską į Išorinio Klaipėdos valstybinio jūrų uosto plėtros projekto įgyvendinimo komisiją.

  **3. Kokių teigiamų rezultatų laukiama.**

Tarybai priėmus šį sprendimą, Klaipėdos miesto savivaldybės meras teisės aktų nustatyta tvarka bus deleguotas į Išorinio Klaipėdos valstybinio jūrų uosto plėtros projekto įgyvendinimo komisiją.

**4. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Neigiamų priimto sprendimo pasekmių nenustatyta.

**5. Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.**

Šiam sprendimui įgyvendinti kitų teisės aktų parengti nereikia.

**6. Lėšų poreikis sprendimo įgyvendinimui.**

Sprendimui įgyvendinti lėšų nereikia.

**PRIDEDAMA:**

1. Sprendime nurodytųteisės aktų ištraukos, 1 lapas;

2. Lietuvos Respublikos susisiekimo ministerijos 2017-11-02 rašto Nr. R1-6554 kopija, 1 lapas.

Klaipėdos miesto savivaldybės tarybos ir mero sekretorius Modestas Vitkus

**LIETUVOS RESPUBLIKOS**

**VIETOS SAVIVALDOS**

**ĮSTATYMAS**

1994 m. liepos 7 d. Nr. I-533

Vilnius

**16 straipsnis. Savivaldybės tarybos kompetencija**

4. Jeigu teisės aktuose yra nustatyta papildomų įgaliojimų savivaldybei, sprendimų dėl tokių įgaliojimų vykdymo priėmimo iniciatyva, neperžengiant nustatytų įgaliojimų, priklauso savivaldybės tarybai.

**LIETUVOS RESPUBLIKOS**

**VYRIAUSYBĖS**

**ĮSTATYMAS**

1994 m. gegužės 19 d. Nr. I-464

Vilnius

**27 straipsnis. Vyriausybės komitetai ir Vyriausybės komisijos**

5. Vyriausybės komisijos gali būti sudaromos iš valstybės ir savivaldybių institucijų ir įstaigų, asociacijų, mokslo ir studijų institucijų atstovų, nepriklausomų ekspertų, prireikus ir kitų asmenų. Savivaldybių institucijų ir įstaigų atstovai į Vyriausybės komisijas deleguojami savivaldybių tarybų, Seimo nariai – Seimo Pirmininko arba Seimo valdybos, o Seimo kanceliarijos darbuotojai – Seimo kanclerio. Sudarydama Vyriausybės komisijas, Vyriausybė nustato jų užduotis, personalinę sudėtį. Vyriausybė gali pavesti Ministrui Pirmininkui, ministrui, Vyriausybės kancleriui ar Vyriausybės įstaigos vadovui patvirtinti Vyriausybės komisijos personalinę sudėtį. Vyriausybės komisijų darbo organizavimo tvarką nustato Vyriausybės darbo reglamentas.

*Straipsnio pakeitimai:*

*Nr.*[*X-1182*](http://www3.lrs.lt/cgi-bin/preps2?a=300735&b=)*, 2007-06-14, Žin., 2007, Nr.*[*72-2831*](https://www.e-tar.lt/portal/legalAct.html?documentId=TAIS.300735)*(2007-06-30)*

*Nr.*[*X-1726*](http://www3.lrs.lt/cgi-bin/preps2?a=328288&b=)*, 2008-09-22, Žin., 2008, Nr.*[*117-4442*](https://www.e-tar.lt/portal/legalAct.html?documentId=TAIS.328288)*(2008-10-11)*

*Nr.*[*XI-319*](http://www3.lrs.lt/cgi-bin/preps2?a=348963&b=)*, 2009-07-07, Žin., 2009, Nr.*[*85-3576*](https://www.e-tar.lt/portal/legalAct.html?documentId=TAIS.348963)*(2009-07-18)*

*Nr.*[*XII-153*](http://www3.lrs.lt/cgi-bin/preps2?a=441886&b=)*, 2013-01-17, Žin., 2013, Nr.*[*11-497*](https://www.e-tar.lt/portal/legalAct.html?documentId=TAIS.441886)*(2013-01-30)*